Hariduse tugiteenuste muutuv roll kaasava hariduse toetamisel

**Poliitika enesehindamise tööriist**

**Euroopa Eriõppe ja Kaasava Hariduse Agentuur**

Euroopa Eriõppe ja Kaasava Hariduse Agentuur (edaspidi: agentuur) on iseseisev ning sõltumatu organisatsioon. Agentuuri tegevust kaasrahastavad selle liikmesriikide haridusministeeriumid ja Euroopa Komisjon Euroopa Liidu (EL) haridusprogrammi tegevustoetusega.

Rahastanud Euroopa Liit. Väljendatud seisukohad ja arvamused on ainult autori(te) omad ega pruugi kajastada Euroopa Liidu või Euroopa Komisjoni seisukohti. Euroopa Liit ega Euroopa Komisjon ei vastuta nende eest.

Selles dokumendis esitatud vaated ei kattu tingimata agentuuri, selle liikmesriikide ega Euroopa Komisjoni ametlike vaadetega.

© **European Agency for Special Needs and Inclusive Education 2022**

Toimetajad: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz ja Mikkel Lučić Wichmann

See väljaanne on avatud ressurss. See tähendab, et võite sellele juurde pääseda, seda muuta, kasutada ning levitada, viidates asjakohaselt Euroopa Eriõppe ja Kaasava Hariduse Agentuurile. Lisateavet leiate agentuuri avatud juudepääsu poliitikast:   
[www.european-agency.org/open-access-policy](http://www.european-agency.org/open-access-policy).

Sellele väljaandele võite viidata järgmiselt: Euroopa Eriõppe ja Kaasava Hariduse Agentuur 2022. *Hariduse tugiteenuste muutuv roll kaasava hariduse toetamisel. Poliitika enesehindamise tööriist.* (M. Kyriazopoulou, A. Kefallinou, S. Ebersold, P. Skoglund, E. Rebollo Píriz ja M. Lučić Wichmann, toim). Odense, Taani

See materjal on litsentsitud litsentsi [Creative Commons Attribution-NonCommercial-ShareAlike 4.0 International](https://creativecommons.org/licenses/by-nc-sa/4.0/) alusel. Võite vabalt seda väljaannet jagada ja kohandada.

Selleks et rohkem inimesi saaks raportit lugeda, on see saadaval 25 keeles ja elektroonilises vormingus kättesaadav agentuuri veebilehel [www.european-agency.org](http://www.european-agency.org/).

See on ingliskeelse originaalteksti tõlge. Kui kahtlete tõlgitud teabe täpsuses, vaadake ingliskeelset originaalteksti.

ISBN: 978-87-7599-037-5 (elektrooniline)

**Sekretariaat**

Østre Stationsvej 33

DK-5000 Odense C, Taani

Tel: +45 6441 0020

[secretariat@european-agency.org](mailto:secretariat@european-agency.org)

**Brüsseli esindus**

Rue Montoyer 21

BE-1000 Brussels, Belgia

Tel.: +32 2213 6280

[brussels.office@european-agency.org](mailto:brussels.office@european-agency.org)

**SISUKORD**

[Sissejuhatus 5](#_Toc127346783)

[Tööriista eesmärk 5](#_Toc127346784)

[Tööriista kasutamine 5](#_Toc127346785)

[Ettevalmistused 6](#_Toc127346786)

[Tööriista täitmine 6](#_Toc127346787)

[Vastuste üle mõtisklemine 6](#_Toc127346788)

[CROSP poliitika enesehindamise tööriist 8](#_Toc127346789)

[1. juhtpõhimõte Ühise pühendumise arendamine kaasavale haridusele 8](#_Toc127346790)

[2. juhtpõhimõte Teadmiste vahetamise edendamine ja kaasavate pädevuste   
omandamine koostöö ja võrgustike kaudu 10](#_Toc127346791)

[3. juhtpõhimõte Pideva kaasamisalase erialaõppe võimaldamine 12](#_Toc127346792)

[4. juhtpõhimõte Kaasava koolijuhtimise ja -halduse toetamine 14](#_Toc127346793)

[5. juhtpõhimõte Sidusrühmade aktiivse kaasamise soodustamine 16](#_Toc127346794)

[6. juhtpõhimõte Pideva seire ja hindamise edendamine 17](#_Toc127346795)

[Lisa 1: terminite sõnastik 20](#_Toc127346796)

[Lisa 2: tööriista raamistik 23](#_Toc127346797)

[Juhtpõhimõtted 23](#_Toc127346798)

[Poliitikaprioriteedid ja -strateegiad 24](#_Toc127346799)

[Põhitegevused 24](#_Toc127346800)

[Lisa 3: Enesehindamise tööriista kinnitamine riiklikul tasandil 26](#_Toc127346801)

[Kasutatud allikad 27](#_Toc127346802)

Sissejuhatus

Projekt [Hariduse tugiteenuste muutuv roll kaasava hariduse toetamisel](https://www.european-agency.org/activities/CROSP) (CROSP), mille viis läbi Euroopa Eriõppe ja Kaasava Hariduse Agentuur (edaspidi: agentuur), keskendus eriõppe ümberkorraldamisele nii, et see toetaks kõigi õppurite õigust kaasavale haridusele. Projekti eesmärk oli määratleda ja analüüsida iga riigi poliitika ja praktikaga seotud ülesandeid ja võimalusi, mis mõjutavad eriõppe ümberkorraldamist ja reformimist kaasava hariduse kõigile õppuritele kättesaadavaks tegemise suunas.

Kasutades vastastikuse õppimise lähenemisviisi, osalesid 18 agentuuri liikmeriiki temaatilistes seminarides ning vahetasid teema kohta kogemusi ja seisukohti. Temaatiliste seminaride järeldused tõid välja kuus üksteist täiendavat juhtpõhimõtet, mis annavad aluse hariduse tugiteenuste rolli ümbersuunamisele kaasava hariduse toetamiseks.

Iga juhtpõhimõte on seotud mitmete poliitika prioriteetide ja strateegiatega, mille riigid on seminaride käigus määratlenud tõhusatena. Poliitika iga prioriteet ja strateegia on omakorda jagatud põhitegevusteks ehk seotud poliitikate ja strateegiate tõhusa juurutamise näideteks.

See analüüsiprotsess oli aluseks **hariduse tugiteenuste rolli muutmise tegevuskava** väljatöötamisele. Kokkuvõtvalt ühendab see tegevuskava 6 juhtpõhimõtet poliitika 17 prioriteedi ja strateegiaga koos mõningate tõhusa rakendamise sammude või teetähiste näidetega (Euroopa Agentuur, 2022).

See CROSP enesehindamise tööriist sisaldab kõiki juhtpõhimõtteid, poliitika prioriteete/strateegiaid ja otseseid põhitegevusi enesepeegelduslike küsimuste kujul.

Tööriista eesmärk

CROSP tööriista üldine eesmärk on parandada kaasava hariduse süsteemide arendamist hariduse tugiteenuste ümberkorraldamise kaudu. Selle eesmärk on võimaldada riikidele enesepeegeldust ja kaasava hariduse pideva toe arendamist järgmist meetmetega:

* toetamine hetkeasukoha kaardistamisel hariduse tugiteenuste rolli muutmise teekonnal põhjalike enesepeegelduslike küsimuste kaudu;
* hariduse tugiteenuste rolli muutmise järgmiste sammude tuvastamine.

Tööriist on suunatud peamiselt riikliku/piirkondliku/kohaliku tasandi poliitikakujundajatele ja kooli tasandi spetsialistidele.

Tööriista kasutamine

Tööriist koosneb küsimuste komplektist, millele võib vastata erinevate valdkondade esindajatest koosnev meeskond. See meeskond võib koosneda kõigi haridustasemete otsustajatest ja/või muudest sidusrühmadest, sh tavahariduse ja hariduse tugiteenuste spetsialistidest.

See tööriist on **avatud lähtekoodiga** dokument. See on saadaval kõigis agentuuri keeltes. Riike julgustatakse pärast tööriista kinnitamist ning selle kontseptsioonide ja terminoloogia riiklikes kontekstides kasutusele võtmist tööriista kasutama ja sellele tuginema (lisateavet vt [lisa 3](#annex3)).

Riigid võivad oma riiklikest prioriteetidest lähtuvalt kasutada enesehindamiseks kogu tööriista või selle osi (nt keskenduda konkreetsetele juhtpõhimõtetele ja/või konkreetsetele küsimustele).

Tööriista võib kasutamiseks ja seisukohtade vahetamiseks levitada eri sidusrühmadele. Pange tähele, et mõni valdkond võib olla olulisem poliitikakujundajatele, samas kui teised võivad olla kasulikumad valdkonna praktikutele. Seetõttu võivad sidusrühmad vastata kõige asjakohasematele küsimustele, keskendudes kohtumistel valitud teemadele. Kasutajad võivad kohtuda mitu korda, see on võimalus koostööks.

Ettevalmistused

Enne tööriista küsimustele vastamist peavad kasutajad otsustama järgmist.

* Kes kaasatakse tööriista täitmisesse?
* Millist lisateavet on vaja?

Tööriista täitmine

Tööriist kutsub kasutajaid vastama eneseanalüüsil põhinevatele küsimustele, mis on koostatud konkreetsete poliitikaprioriteetide/-strateegiate alusel, ja sellele, milliseid põhitegevusi on vaja hariduse tugiteenuste muutuva rolli toetamiseks.

Iga küsimuse saab paigutada neljatasandilisele rakendamisskaalale:

1. **Veel mitte** – põhipoliitikaid ja -tegevusi pole veel kaalutud
2. **Kavandatav** – kava/idee on olemas, kuid selle rakendamist pole veel alustatud
3. **Osaliselt rakendatud** – rakendamist on alustatud, kuid vaja on paremat katvust ja kvaliteeti
4. **Rakendatud** – rakendamine on kvaliteetne, laialdane ja järjekindel.

Veerg **Kommentaarid** on hinnanguliste kommentaaride jaoks, mis viitavad põhipoliitikate ja -tegevuste rakendamise kvaliteedile või muudele saadaolevatele tõenditele (sh seire ja hindamisega seotud teave, tõenduspõhised andmed jne).

Vastuste üle mõtisklemine

Pärast ühiselt küsimustele vastamist osalevad kasutajad arutelus, mille eesmärk on tuvastada vajalikud poliitikaprioriteedid/-strateegiad/põhitoimingud, mis on rakendatud, võivad olla puudu ja/või vajada täiustamist ja arendamist.

Täpsemalt saavad kasutajad iga juhtpõhimõtte puhul mõtiskleda järgmiste küsimuste üle.

1. Millises punktis iga juhtpõhimõtte tagamise teekonnal me asume?
2. Mis on selle juures meie tugevad omadused?
3. Mis valdkondi on vaja täiustada/arendada?
4. Millised oleksid meie kolm prioriteeti / järgmised sammud, mida kaaluda?
5. Kellega peame neid prioriteete arutama?

Nende küsimuste üle mõtiskledes saavad kasutajad tuvastada võimalikud lüngad ja leppida kokku põhitegevused, mida on vaja kaasava hariduse rakendamise soodustamiseks. See protsess võib anda suuna järgmistele arengutele riiklikul, piirkondlikul ja kohalikul tasandil.

CROSP poliitika enesehindamise tööriist

1. juhtpõhimõte Ühise pühendumise arendamine kaasavale haridusele

Poliitika prioriteet/strateegia 1.1 Ühine pühendumus kaasavale haridusele, mida toetab poliitiline tahe soodustada *pikaajalisi muutusi*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **1.1.1**: Kas on olemas ministeeriumideüleseid asutusi, mis toetavad pikaajalisi muutusi kaasava hariduse suunas? |  |  |  |  |  |
| **1.1.2**: Kas on olemas valitsus- ja/või rahastamismeetmeid, mis julgustavad tavahariduse ja hariduse tugiteenuste spetsialiste pühenduma pikaajalistele muutustele? |  |  |  |  |  |
| **1.1.3**: Kas tugistruktuurid võimaldavad hariduse tugiteenuste spetsialistidel võtta vastutust kõigi õppurite eest? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 1.2 Riiklikud poliitikad hõlmavad ühist pühendumist kaasavale haridusele, mida toetab *inimõigustel põhinev lähenemisviis*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **1.2.1**: Kas on olemas selge pikaajaline poliitiline kohustus, mis toetab seadusandluses ja poliitikas inimõigustel põhinevat lähenemisviisi? |  |  |  |  |  |
| **1.2.2**: Kas kooskõlas inimõigustel põhineva lähenemisviisiga toimub selge suunamuutus meditsiiniliselt lähenemisviisilt sotsiaal-pedagoogilisele? |  |  |  |  |  |
| **1.2.3**: Kas on olemas näitajaid, mis tõendavad sotsiaal-pedagoogilise lähenemisviisi rakendamist? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 1.3 Rakendatud on poliitikad ja strateegiad, mis edendavad tavaõppe ja eriõppe sektorite *ühist arusaama* kaasavast haridusest

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **1.3.1**: Kas tavaõppe ja hariduse tugiteenuste sidusrühmadele on loodud koostöised dialoogiareenid? |  |  |  |  |  |
| **1.3.2**: Kas on olemas meetmete komplekt, mis võimaldab arendada tavaõppe ja eriõppe sektoritele ühise keele? |  |  |  |  |  |
| **1.3.3**: Kas on olemas näitajaid kaasava hariduse kontseptsiooni mõistmise hindamiseks tavaõppe ja hariduse tugiteenuste spetsialistide seas? |  |  |  |  |  |
| Muu *(palun täpsustage)* |  |  |  |  |  |

2. juhtpõhimõte Teadmiste vahetamise edendamine ja kaasavate pädevuste omandamine koostöö ja võrgustike kaudu

Poliitika prioriteet/strateegia 2.1 Poliitikad ja strateegiad toetavad teadmiste jagamist *erialaõppe kogukondade* arendamise kaudu

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **2.1.1**: Kas on olemas koostööplatvorme, mis soodustavad koostööd tavaõppe ja hariduse tugiteenuste spetsialistide vahel? |  |  |  |  |  |
| **2.1.2**: Kas on olemas teadmiste jagamine, mis toetab koole kaasavate kvaliteetsete õpikeskkondade loomisel? |  |  |  |  |  |
| **2.1.3**: Kas kõik sidusrühmade ülesanded ja rollid on selgelt määratletud? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 2.2 Erikoolide ümberkujundamine ressursikeskusteks tagab *teadmiste vahetuse* eriõppe ja tavaõppe sektorite spetsialistide vahel

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **2.2.1**: Kas on olemas meetmeid, mis julgustavad hariduse tugiteenuste spetsialiste jagama oma teadmisi ja pädevusi tavahariduse keskkonnas? |  |  |  |  |  |
| **2.2.2**: Kas selle teadmiste ja pädevuste edasiandmise ulatuse hindamiseks on näitajaid? |  |  |  |  |  |
| **2.2.3**: Kas kõigi sidusrühmade ülesannete ja rollide selge määratlemise tagamiseks on olemas rahastamis- ja valitsusmeetmed? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 2.3 Spetsialistide *pidev tugi* võimaldab tavaõppe spetsialistidel, peredel ja õppuritel omandada kaasavaid pädevusi

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **2.3.1**: Kas pideva toe tagamiseks on meetmeid? |  |  |  |  |  |
| **2.3.2**: Kas tavahariduse spetsialistidele, peredele ja õppuritele pakutakse toealternatiive ja -võimalusi? |  |  |  |  |  |
| **2.3.3**: Kas pakutava toe pidevuse kvaliteedi hindamiseks on näitajaid? |  |  |  |  |  |
| Muu *(palun täpsustage)* |  |  |  |  |  |

3. juhtpõhimõte Pideva kaasamisalase erialaõppe võimaldamine

Poliitika prioriteet/strateegia 3.1 Erialaõppe võimalused edendavad kõigi õppurite kaasamise *ühist keelt*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **3.1.1**: Kas kaasamise põhimõisted ja põhimõtted on kaasatud pideva kutsealase õppimise võimalustesse? |  |  |  |  |  |
| **3.1.2**: Kas on olemas meetmeid eriõppe ja tavaõppe sektorite spetsialistidele ühiste koolituste/kursuste tagamiseks? |  |  |  |  |  |
| **3.1.3**: Kas on olemas meetmeid, mis tagavad, et kutsealase õppimise võimalused kaasaksid sisendit ja kogemusi mitmekesiste õppuritega tegelevatelt praktikutelt? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 3.2 Tavaõppe ja eriõppe sektori spetsialistid kindlustatakse asjakohaste *pädevuste/oskuste, kvalifikatsioonide ja vahenditega*, et töötada erinevate rühmadega

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **3.2.1**: Kas on olemas meetmeid, mis tagavad, et õpetajate esmaõppe õppekavad sisaldaksid kaasava hariduse kontseptsiooni ja põhimõtteid? |  |  |  |  |  |
| **3.2.2**: Kas kaasav pedagoogika on kutsealasesse õppimisse kaasatud algusest peale ja kas kaasatud on nii tavaõppe kui ka eriõppe sektorite kogenud õpetajad? |  |  |  |  |  |
| **3.2.3**: Kas on olemas meetmeid, et tagada täiendõppe võimalused kõigile spetsialistidele nii tava- kui ka eriõppe sektorist? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 3.3 Tavaõppe ja eriõppe sektorite õpetajate erialaõppe võimaluste *sidumine*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **3.3.1**: Kas spetsialistidele on koostöö tegemiseks struktuurid? |  |  |  |  |  |
| **3.3.2**: Kas hariduse tugiteenuste töötajad pakuvad tavaõppe õpetajatele mitmekesiste rühmadega töötamise kohta nõu ja tuge? |  |  |  |  |  |
| **3.3.3**: Kas on olemas programme hariduse tugiteenuste ja tavahariduse vahele sildade ehitamiseks? |  |  |  |  |  |
| Muu *(palun täpsustage)* |  |  |  |  |  |

4. juhtpõhimõte Kaasava koolijuhtimise ja -halduse toetamine

Poliitika prioriteet/strateegia 4.1 Koolijuhid edendavad *kaasavat visiooni*, mis hõlmab vastastikuseid väärtusi, ühist keelt ja mõistmist ning terviklikku lähenemisviisi

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **4.1.1**: Kas seadusandluses on olemas kaasamise selge definitsioon, mille koolijuhid saaksid kasutusele võtta? |  |  |  |  |  |
| **4.1.2**: Kas juhtide koolitus põhineb terviklikul kogu kooli hõlmaval lähenemisel? |  |  |  |  |  |
| **4.1.3**: Kas tavahariduse sektori juhid vastutavad mitmekesisuse haldamise eest (tegutsevad „võimaldajatena“)? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 4.2 Nii tavaõppe kui ka eriõppe sektori koolide juhtkondade *võimekuse ja kindlustunde* tagamine kaasava hariduse toetamiseks

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **4.2.1**: Kas kaasava hariduse juhtimisstrateegiate arendamiseks on olemas struktuurid? |  |  |  |  |  |
| **4.2.2**: Kas on olemas tugistruktuurid, et juhtimismeeskonnad tunneksid end kaasava hariduse juurutamisel kindlalt? |  |  |  |  |  |
| **4.2.3**: Kas juhtimismeeskondadel on kaasava hariduse juurutamiseks vajalikul tasemel autonoomiat? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 4.3 Koolide juhtkonnad toetavad kaasavat haridust *koostöö* kaudu

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **4.3.1**: Kas kooli juhtimine ja haldamine tagab tõhusa koostöö multi-professionaalsete meeskondade vahel? |  |  |  |  |  |
| **4.3.2**: Kas kooli juhtimine ja haldamine soodustab oskusteabe edasiandmist spetsialistilt tavaharidusse? |  |  |  |  |  |
| **4.3.3**: Kas kooli juhtimine ja haldamine soodustab pidevat koostööd ja suhtlust koolide, kogukonnateenuste, koolituste pakkujate jms vahel? |  |  |  |  |  |
| Muu *(palun täpsustage)* |  |  |  |  |  |

5. juhtpõhimõte Sidusrühmade aktiivse kaasamise soodustamine

Poliitika prioriteet/strateegia 5.1 Kehtestatud on ulatuslikud riiklikud poliitikad ja strateegiad, mis on välja töötatud pärast *ulatuslikke konsultatsioone* kõigi sidusrühmadega, ning millel on selge poliitiline visioon ja tahe

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **5.1.1**: Kas riiklik seadusandlus sisaldab meetmeid/protseduure, mis julgustavad sidusrühmi osalema? |  |  |  |  |  |
| **5.1.2**: Kas on kehtestatud protsesse, mis tagavad samal tasemel sidusrühmade kaasatuse nii alus-, põhi- kui ka keskhariduses? |  |  |  |  |  |
| **5.1.3**: Kas sidusrühmade kaasatus on piirkondade/omavalitsusüksuste lõikes ühtlane? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 5.2 Poliitika tagab, et õppureid ja peresid käsitletakse peamiste osalejatena ning neid peetakse õppe- ja õpetamisprotsessi *oluliseks ressursiks*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **5.2.1**: Kas nii tava- kui ka erihariduses on kõigile mitmekesise taustaga peredele/õppuritele olemas õiglased osalemisvõimalused (nt perede ja õppurite osalemine individuaalsete õppeplaanide koostamisel)? |  |  |  |  |  |
| **5.2.2**: Kas on olemas osaluskanaleid, struktuure ja/või asutusi (nt õppurite ja koolide nõukogud, perede või puuetega inimeste ühendused), mis on loodud ja kaasatud kooli tegevusse? |  |  |  |  |  |
| **5.2.3**: Kas pered ja õppurid saavad mõjutada õpetamis- ja õpiprotsessiga seotud otsuseid? |  |  |  |  |  |
| Muu *(palun täpsustage)* |  |  |  |  |  |

6. juhtpõhimõte Pideva seire ja hindamise edendamine

Poliitika prioriteet/strateegia 6.1 Loodud on *riiklikud* kvaliteetse kaasava hariduse *näitajad*, mis võtavad arvesse kohalikke erinevusi, õppurite vajaduste mitmekesisust ja eriõppe rolli

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **6.1.1**: Kas näitajad peegeldavad ühist arusaama kvaliteetsetest kaasamispraktikatsest nii tava- kui ka eriõppe sektorites? |  |  |  |  |  |
| **6.1.2**: Kas kaasava hariduse jaoks on olemas süsteemsed andmekogumisvahendid? |  |  |  |  |  |
| **6.1.3**: Kas otsused põhinevad sobivatel andmete kogumise süsteemidel, mis hõlmavad nii tava- kui ka eriõppe sektoreid? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 6.2 Seire ja hindamise võimaldamiseks on olemas *koostööstruktuurid/-protsessid*

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **6.2.1**: Kas seire ja enesehindamise näitajad luuakse tava- ja eriõppe spetsialistide koostöös, et tagada ühine arusaam ja vältida tõrksust? |  |  |  |  |  |
| **6.2.2**: Kas on olemas algatusi/programme nii tava- kui ka eriõppe peamiste sidusrühmade teadmiste ja oskuste suurendamiseks andmete analüüsi ja kasutamise vallas? |  |  |  |  |  |
| **6.2.3**: Kas kooli ja haridusvaldkonna ametivõimude ning ülikoolide vahel on olemas tõhus koostöö andmete seire ja kasutamise vallas? |  |  |  |  |  |
| Muu *(palun täpsustage)* |  |  |  |  |  |

Poliitika prioriteet/strateegia 6.3 On olemas *terviklik süsteem, mis võimaldab seirata*, kuidas eriõpe toetab tavaõppe sektorit kaasava hariduse juurutamisel (hõlmates sise- ja välishindamise alamsüsteeme)

| **Põhitegevus** | **0 – veel mitte** | **1 – kavandatav** | **2 – osaliselt rakendatud** | **3 – rakendatud** | **Kommentaarid** |
| --- | --- | --- | --- | --- | --- |
| **6.3.1**: Kas andmete kogumise süsteem jälgib, kuidas hariduse tugiteenused toetavad tavaõpet kaasava hariduse juurutamisel? |  |  |  |  |  |
| **6.3.2**: Kas seire- ja hindamismehhanismid kajastavad terviklikku kogu kooli hõlmavat lähenemist, keskenduses õpetamise ja õppe takistustele ja soodustavatele teguritele? |  |  |  |  |  |
| **6.3.3**: Kas tava- ja eriõppe sektorite koostöö seirel tegeldakse privaatsus-, eetika- ja riskimaandusküsimustega? |  |  |  |  |  |
| Muu *(palun täpsustage)* |  |  |  |  |  |

Lisa 1: terminite sõnastik

Selles lisas esitatakse tööriista põhiterminite definitsioonid ja selgitused. See sisaldab termineid agentuuri veebipõhisest [sõnastikust](https://www.european-agency.org/resources/glossary) ja konkreetselt CROSP projektiga seotud termineid.

**Hariduse tugiteenused:** Mõiste „tugiteenused“ hõlmab kõiki toe vorme, mis võivad aidata täiendavat tuge vajavatel õpilastel hariduses osaleda: õppekava, hindamise kord, pedagoogika vormid, korraldus ja juhtimine ning ressursid. Mõiste „hariduse tugiteenused“ hõlmab eri liiki eriteenuseid, eelkõige järgmisi:

* koolisisesed tugiteenused, mis tagavad abi õppuritele, kes viibivad tavaõppe klassides või osaliselt väljaspool tavaõppe klasse (eriklassid, üksused, programmid, kaasamisklassid ja paralleelne tugi, st üks-ühele tugiteenus spetsialiseerunud töötajate poolt);
* koolivälised tugiteenused, mille eesmärk on anda võimalus tegutseda kaasavalt (ressursikeskused, erikoolide võrgustikud, tava- ja erikoolide võrgustikud);
* koolivälised tugiteenused tavakoolides õppivatele õppuritele individualiseeritud toetuse (füsioterapeudid, logopeedid) kaudu haridus-, tervishoiu- või hoolekandeasutuste toel;
* koolivälised tugiteenused õppuritele, näiteks intensiivset tuge vajavatele õppuritele mõeldud erikoolid haridus-, tervishoiu- või hoolekandeasutuste vastutusel.

**Individuaalne õppeplaan:** „Kirjalik plaan, milles on esitatud õpilase praegune sooritustase koos eesmärkide ja sihtidega, samuti teenused ja ajakavad nende eesmärkide ja sihtide saavutamiseks“ ([UNESCO, 2020](https://unesdoc.unesco.org/ark:/48223/pf0000373718), lk 420).

Individuaalsete õppeplaanide väljatöötamisse võib kaasata lapsevanemaid, õppureid ja teisi asjatundjaid/spetsialiste.

**Kaasav haridus** eeldab haridusega seotud tõelisi muutusi nii poliitika kui ka praktika tasandil. Õppurid asetatakse süsteemi keskmesse, mis peab suutma õppurite mitmekesisuse ära tunda, seda aktsepteerida ja sellele reageerida. Kaasava hariduse eesmärk on järgida tõhususe, võrdsuse ja õigluse põhimõtteid, kus mitmekesisust tajutakse väärtusena. Samuti peavad õppurid olema valmis osalema ühiskonnas, saama juurdepääsu tähendusrikas kodanik olemisele ning tunnustama selliseid väärtusi nagu inimõigused, vabadus, sallivus ja mittediskrimineerimine.

**Kutsealane õppimine** osutab mis tahes tegevusele, millega haridustöötajad tegelevad ja mille eesmärk on stimuleerida nende mõtlemist ja kutseteadmisi ning edendada nende praktikat tagamaks, et see on tõenduspõhiselt informeeritud ja ajakohane. Kutsealane õppimine sisaldab tegevusi, mis leiavad aset kogu üksikisiku kutsealase karjääri vältel.

**Kvaliteedi tagamine:** „Kaupade tootmise või teenuste osutamise viisi haldamise tava, et tagada nende hoidmine kõrgel tasemel“ ([Oxford Learner’s Dictionaries](https://www.oxfordlearnersdictionaries.com/)).

Kvaliteedi tagamine tähendab „poliitikaid, menetlusi ja tavasid, mille eesmärk on saavutada, säilitada ja parandada kvaliteeti kaasavas hariduses“. See hõlmab ka seda, „kuidas haridusorganisatsioonid oma tegevuste kohta aru annavad, nende eest vastutuse võtavad ning oma tulemuste kohta avalikult ja läbipaistvalt teavet jagavad“ ([Euroopa Agentuur, 2018](https://www.european-agency.org/sites/default/files/analysis_framework_for_mapping_inclusive_education_policies.pdf), lk 17).

**Mitmekesisus:** Mitmetahuline mõiste, mis võib sisaldada paljusid elemente ja eristamistasandeid, nt vanus, etnilisus, klass, sugu, füüsilised võimed, rass, seksuaalne sättumus, religioosne staatus, hariduslik taust, geograafiline asukoht, sissetulek, abielulisus, perekonnaseis ja töökogemused.

**Näitajad:** Tõenduspõhised meetmed (kvalitatiivsed ja kvantitatiivsed), mis võimaldavad seirata kaasava hariduse kvaliteeti ja rakendamist.

**Pidev tugi:** Toe ja teenuste jätkumine vastab kõigile igas koolis ette tulevatele lisavajadustele. See ulatub minimaalsest abist tavaklassides täiendava õpitoe programmideni koolis. Samuti laieneb see vajaduse korral eripedagoogide ja kooliväliste tugitöötajate abile. Pidev tugi tagab ühtse ülemineku haridussüsteemides ja haridussüsteemidest tööle. Samuti tagab see koostöö kaasatud sidusrühmade vahel.

**Rahastamine:** Ressursside jaotuse mehhanism (rahalised, tehnilised, inimressursid jne), mis soodustab kaasamist.

**Ressursikeskus:** Ressursikeskused on põhilised hariduskeskused ja/või asutused, mis on pühendunud kaasamise edendamiseks toe ja nõustamise pakkumisele. Ressursikeskus on ümberkujundatud erikool, mis määratleb end ümber dünaamilise, multifunktsionaalse ruumina, mis ühendab nii inim- kui ka materiaalseid ressursse. Ümberkujundamine nõuab, et eriolukordadest pärit sidusrühmad tegutseksid tavahariduse keskkondades konsultantidena, pakkudes koolidele oma teadmisi ja kogutud kogemusi. See mobiliseerib kooli teadmised ja oskused kaasamiseks, väärtustades kõigi teadmisi ja kogemusi.

**Sidusrühm:** See viitab poliitikakujundajatele, haridustöötajatele, koolijuhtidele, õppuritele/klassikaaslastele, perekondadele ja kogukonna liikmetele.

**Spetsialistid:** Eriväljaõppega personal, kes töötab täiendavat tuge vajavate õpilaste väljaselgitamise/hindamise, harimise ja tõhusa hooldamise nimel. Need võivad olla näiteks eripedagoogika koordinaatorid, eripedagoogid (erihariduse õpetajad), õpitoe abistajad (õpiabilised), hariduspsühholoogid, tegevusterapeudid, kõne- ja keeleterapeudid (logopeedid), kooliassistendid (tugiisikud/koolisaatjad), sotsiaaltöötajad jne.

**Takistused** (õppimisele): Takistus on probleem, reegel või olukord, mis takistab kedagi millegi tegemisel või muudab midagi võimatuks ([Oxford Learner’s Dictionaries](https://www.oxfordlearnersdictionaries.com/)).

Puuet peetakse sageli takistuste tagajärjeks. Nendega saab tegeleda, luues võimaldavaid, juurdepääsetavaid keskkondi.

Hariduses – ja õpiprotsessi jooksul – võib esineda takistusi või asjaolusid, mis piiravad õppurite täielikku osalust. Paljudel õppuritel on erisugused vajadused (nii lühi- kui ka pikaajalised), mida võib olla vaja arvestada, et nad saaksid osaleda kõigis tegevustes ja saada pakkumise võimalustest täiel määral kasu.

Täielikku ja aktiivset osalemist võivad mõjutada negatiivsed hoiakud ja puudulik mõtlemine, füüsilised takistused, halb juurdepääs kommunikatsioonivahenditele ja kättesaadavas vormis asjakohasele teabele või osalemiseks vajaliku enesekindluse ja/või koolituse puudumine ([Euroopa agentuur, kuupäev puudub](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Terviklik kogu kooli hõlmav lähenemine:** See hõlmab kõiki koolikogukonna liikmeid (st õppurid, töötajad, pered ja hooldajad, kogukonna liikmed) ning püüab hõlmata kõiki koolielu valdkondi. Selles tunnistatakse, et tõeline õppimine toimub nii „ametliku“ õppekava kui ka „varjatud“ õppekava ja õppurite elukogemuse kaudu koolis ja kogukonnas.

**Universaalse disaini lähenemisviis:** Universaalne disain õppeks (UDL) on lähenemisviis, mis tegeleb õppurite vajaduste mitmekesisusega, soovitades paindlikke eesmärke, meetodeid, materjale ja hindamisprotsesse, mis toetavad haridustöötajaid erinevate vajaduste rahuldamisel. UDL-i abil loodud õppekavad on algusest peale kujundatud nii, et need vastaksid kõigi õppurite vajadustele. UDL-i raamistik sisaldab õpisituatsioonide paindlikku kujundamist koos kohandatavate võimalustega, mis võimaldavad kõigil õppuritel areneda oma individuaalsetest lähtepunktidest (vt [Rakendusliku Eritehnoloogia Keskus, kuupäev puudub](http://www.udlcenter.org/aboutudl)).

**Valitsemine:** Struktuurid ja protsessid, mille eesmärk on tagada haridussüsteemi vastutus, läbipaistvus ja reageerimisvõime. Need võivad hõlmata näiteks võrgustike loomist koolides ja väljaspool neid, järelevalve- ja vastutusmehhanisme, hindamismeetodeid (pedagoogiline hindamismudel *vs.* diagnostiline hindamismudel) jne.

**Võimekuse suurendamine:** Spetsialistide hoiakute, oskuste ja võimete arendamis- ja tugevdamisprotsessid. Samuti võtab see arvesse toetust ja ressursse, mida haridusorganisatsioonid ja -kogukonnad vajavad kaasava hariduse jaoks vajalike tööprotseduuride väljatöötamiseks.

**Õpikogukonnad:** Õpikogukonnad viitavad hariduse sidusrühmade koostööle „koolide ümber, mis hõlmab ... kooli- ja kogukonnatöötajaid koos teadlaste, kohalike piirkondade juhtide ja poliitikakujundajatega“ ([Euroopa Agentuur, 2015](https://www.european-agency.org/sites/default/files/Raising%20Achievement%20Conceptual%20Framework.pdf), lk 7).

Õpikogukondadel võib olla kaks laiemat eesmärki:

1) haridustöötajate oskuste ja teadmiste parandamine koostöise õppimise, teadmiste vahetamise ja ametialase dialoogi kaudu ning 2) õpilaste hariduspüüdluste, saavutuste ja omandamise parandamine tugevama juhtimise ja õpetamise kaudu. Õpikogukonnad toimivad sageli [*tegevusuuringute*](https://www.edglossary.org/action-research/) vormis *–* st meetodina õpetamisstrateegiate ja teadmiste pidevaks kahtluse alla seadmiseks, ümberhindamiseks, täiustamiseks ja parandamiseks ([Great Schools Partnership, 2014](https://www.edglossary.org/professional-learning-community/)).

Lisa 2: tööriista raamistik

CROSP tööst saadud teabe põhjal sisaldab tööriist juhtpõhimõtteid, poliitikaprioriteete ja -strateegiaid, samuti põhitegevusi, mis toetavad hariduse tugiteenuste rolli muutmist. Vahend tugineb nii varasematele uuringutele kui ka agentuuri varasematele tegevustele, mis näitavad haridussüsteemide ümberkujundamise taga olevaid olulisi tegureid ja mehhanisme.

Juhtpõhimõtted

Juhtpõhimõtted on kuppelpõhimõtted, mis toetavad poliitika ja strateegiate juurutamist ning sidusrühmade suutlikkust kaasavat haridust igapäevaselt juurutada.

Neid võib vaadelda kui **katusteemasid**, mis on tihedalt seotud eriõppe muutuva rolliga. Need annavad tavaõppe ja eriõppe sidusrühmadele ühise nägemuse eriõppe rollist, toetades seega koostööd. Need on kooskõlas agentuuri hiljutiste [*juhtpõhimõtetega*](https://www.european-agency.org/resources/publications/key-principles-supporting-policy-development-implementation) (Euroopa Agentuur, 2021), mis toetavad kaasava poliitika arendamise ja praktika juurutamist, ning kinnitavad neid täiendavate tõenditena.

Temaatiliste seminaride ajal määratleti kuus üksteist täiendavat juhtpõhimõtet.

1. juhtpõhimõte Ühise pühendumise arendamine kaasavale haridusele

Kõik sidusrühmad peaksid välja töötama ühised väärtused ja ühise pühendumuse pakkuda kõigile õppuritele kvaliteetseid õppimisvõimalusi tavaõppekeskkonnas. Tuge vajavatele õppuritele pakutav eriõpe peaks lähtuma sotsiaal-pedagoogilisest, mitte meditsiinilisest lähenemisviisist.

2. juhtpõhimõte Teadmiste vahetamise edendamine ja kaasavate pädevuste omandamine koostöö ja võrgustike kaudu

Nii tava- kui ka eriõppe sektori otsustajad ja haridustöötajad peaksid vahetama teadmisi koostöö kaudu kõigil haridustasanditel, samuti kohalikul/piirkondlikul/riiklikul tasandil.

3. juhtpõhimõte Pideva kaasamisalase erialaõppe võimaldamine

Kõigile eriõppe ja tavaõppe spetsialistidele, sealhulgas neile, kes täidavad juhtrolle (st kelle ülesanne on kaasavate oskuste ja pädevuste sisseviimine), tuleks tagada pideva õppimise võimalused.

4. juhtpõhimõte Kaasava koolijuhtimise ja -halduse toetamine

Universaalselt kujundatud lähenemine õpetamisele ja õppimisele peaks toimima ressursina ja toetama nii tavaõppe kui ka eriõppe sektori juhtrollidega spetsialistide tööd.

5. juhtpõhimõte Sidusrühmade aktiivse kaasamise soodustamine

Perekondi, õppureid ja teisi kogukonna sidusrühmi tuleks toetada, et nad osaleksid aktiivselt õppimis- ja õpetamisprotsessis.

6. juhtpõhimõte Pideva seire ja hindamise edendamine

Kõik eriõppe ja tavaõppe spetsialistid peaksid töötama kogu kooli hõlmava lähenemisviisi suunas, keskendudes õpetamist ja õppimist takistavatele ja hõlbustavatele teguritele.

Poliitikaprioriteedid ja -strateegiad

Iga juhtpõhimõte on seotud poliitikaprioriteetide ja -strateegiatega, mille riigid on seminaride käigus ja kirjalikes dokumentides määratlenud tõhusate praktikatena.

Poliitikaprioriteedid ja -strateegiad viitavad pikaajalistele poliitikaeesmärkidele seoses hariduse tugiteenuste muutuva rolliga ja seosele nende eesmärkide saavutamise vahenditega.

Iga juhtpõhimõte sisaldab mõningaid poliitika peamisi prioriteete ja strateegiaid, mis toetavad eriõppe muutuvat rolli ja samas täiendavad üksteist. Riigid loevad neid poliitika prioriteete ja strateegiaid põhjapanevaks juhtpõhimõtetes väljendatud väärtuste saavutamisel.

Tööriista raamistik koosneb 17 poliitikaprioriteedist ja -strateegiast.

Põhitegevused

Poliitika iga prioriteet ja strateegia on jagatud põhitegevusteks ehk seotud poliitikate ja strateegiate tõhusa juurutamise näideteks. Need hõlmavad rahastamise, juhtimise, võimekuste loomise ja kvaliteedi tagamise küsimusi, mis võimaldavad sidusrühmadel vastavaid poliitikaid ja strateegiaid juurutada.

Iga poliitikaprioriteet ja -strateegia koosneb põhitegevustest, mis täiendavad üksteist, võttes arvesse järgmist.

* Mida tuleks teha?
* Kuidas seda tuleks teha?
* Kuidas kontrollida tõhusust?

Tööriista praegune raamistik koosneb järgmisest:

* 6 juhtpõhimõtet
* 17 poliitikaprioriteeti ja -strateegiat
* 51 põhitegevust

Nagu näitab joonis 1, on iga juhtpõhimõte seotud poliitika mitme prioriteedi ja strateegiaga ning mitme põhitegevusega, mida tuleb käsitleda terviklikult.

Vooskeem, mis näitab, kuidas iga juhtpõhimõte (1. tase) viib poliitika prioriteetide ja strateegiateni (2. tase), mis omakorda viivad põhitegevusteni (3. tase).

**2. põhitegevus (kuidas?)**

**(tegevus tehtud ja hinnatud)**

**2. põhitegevus (kuidas?)**

**(tegevus tehtud ja hinnatud)**

**1. põhitegevus (kuidas?)**

**(tegevus tehtud ja hinnatud)**

**1. põhitegevus (kuidas?)**

**(tegevus tehtud ja hinnatud)**

**Poliitika prioriteet ja strateegia 2 (mis?)**

**Poliitika prioriteet ja strateegia 1 (mis?)**

**1. juhtpõhimõte**

**(miks?)**

Joonis 1. Juhtpõhimõtete, poliitika prioriteetide/strateegiate ja põhitegevuste vahelised seosed

Lisa 3: Enesehindamise tööriista kinnitamine riiklikul tasandil

Enesehindamise tööriist on avatud lähtekoodiga dokument. Kasutajad võivad seda tõlkida ja oma riikliku kontekstiga kohandada.

**Esimene samm** tööriista kasutuselevõtmisel on kinnitamisprotsessi läbimine. See hõlmab asjakohaste peamiste toimijate määratlemist eri sidusrühmadest, kes esindavad mitmekesiseid perspektiive.

Valitud peamised toimijad võivad olla järgmised:

* riikliku, piirkondliku ja kohaliku tasandi otsustajad, haridussektorist või sellega seotud sektoritest (st tervishoid ja heaolu);
* koolijuhid ja juhtimismeeskonnad, samuti tava- ja eriõppe sektori praktikud (sh tugitöötajad ja spetsialistid);
* pere-, noorte- ja kogukonnaorganisatsioonide esindajad, administraatorid, samuti valitud ametnikud, näiteks kooli hoolekogu liikmed, linnavolikogu liikmed ja riigi esindajad.

Ülaltoodud loetelu on **soovituslik**, kuna sidusrühmad võivad eri riikides olla erinevad.

**Teine samm** on kutsuda valitud sidusrühmad tööriista kehtestama. See võib toimuda seminaride, fookusrühmade ja/või individuaalsete/rühmaintervjuude kaudu, et uurida selle kultuurilist sobivust ja kasulikkust.

Kinnitamisprotsessi ajal võidakse osalejatel paluda vastata järgmistele küsimustele.

* Kas tööriista eesmärk ja kontseptsioonid on selged?
* Mil määral on tööriista lihtne kasutada?
* Mil määral on see teile tähenduslik/asjakohane?
* Mil määral võiks see toetada arutelusid kaasava hariduse ümber?

Nendele küsimustele antavate vastuste eesmärk on määrata kindlaks kohandused, mida on vaja selleks, et muuta vahend riigi kontekstis asjakohaseks. See võib hõlmata järgmist:

* otsustamine, kas kasutada kogu tööriista või selle osi (nt keskenduda konkreetsetele juhtpõhimõtetele ja/või konkreetsetele küsimustele);
* tööriista üksustele konkreetse tagasiside andmine (st keele ja kontseptsioonide ülevaatamine ja riigi kontekstiga kohandamine, ümbersõnastamine, küsimuste lisamine/kustutamine jne);
* enesehindamise tööriista riigis kasutamise protsessi üle otsustamine.

Kasutatud allikad

Centre for Applied Special Technology, kuupäev puudub. *About Universal Design for Learning [Teave universaalse õppedisaini kohta]*.   
[www.cast.org/impact/universal-design-for-learning-udl](http://www.cast.org/impact/universal-design-for-learning-udl) (viimati vaadatud: september 2022)

Euroopa Eriõppe ja Kaasava Hariduse Agentuur, 2015. *Raising the Achievement of All Learners in Inclusive Education. Project Conceptual Framework and Terminology [Kõikide õppurite saavutuste tõstmine kaasavas hariduses. Projekti kontseptuaalne raamistik ja terminoloogia]*. (V. Donnelly, P. Skoglund ja H. Weber, toim). Odense, Taani. [www.european-agency.org/sites/default/files/Raising Achievement Conceptual Framework.pdf](http://www.european-agency.org/sites/default/files/Raising%20Achievement%20Conceptual%20Framework.pdf) (viimati vaadatud: september 2022)

Euroopa Eriõppe ja Kaasava Hariduse Agentuur, 2018. *Analysis Framework for Mapping Inclusive Education Policies [Kaasava hariduspoliitika kaardistamise analüüsiraamistik]*. (V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold ja G. Squires, toim). Odense, Taani.   
[www.european-agency.org/resources/publications/analysis-framework-mapping-inclusive-education-policies](http://www.european-agency.org/resources/publications/analysis-framework-mapping-inclusive-education-policies) (viimati vaadatud: september 2022)

Euroopa Eriõppe ja Kaasava Hariduse Agentuur, 2021. *Juhtpõhimõtted – Kaasava hariduse poliitika arendamise ja rakendamise toetamine.* (V. J. Donnelly ja A. Watkins, toim). Odense, Taani. [www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (viimati vaadatud: september 2022)

Euroopa Eriõppe ja Kaasava Hariduse Agentuur, 2022. *Changing Role of Specialist Provision in Supporting Inclusive Education: Final Synthesis Report [Hariduse tugiteenuste muutuv roll kaasava hariduse toetamisel. Lõplik kokkuvõttev raport].* (A. Kefallinou, M. Kyriazopoulou, S. Ebersold, P. Skoglund, E. Rebollo Píriz ja M. Lučić Wichmann, toim.). Odense, Taani

Euroopa Eriõppe ja Kaasava Hariduse Agentuur, kuupäev puudub. *Increasing Inclusive Capability [Kaasamisvõimekuse suurendamine]*.   
[www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (viimati vaadatud: september 2022)

Great Schools Partnership, 2014. ‘Professional learning community’ [„Õpikogukonnad“], *Glossary of Education Reform*. [www.edglossary.org/professional-learning-community](https://www.edglossary.org/professional-learning-community/) (viimati vaadatud: september 2022)

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (viimati vaadatud: september 2022)

UNESCO, 2020. *Global Education Monitoring Report 2020: Inclusion and education: All means all [Ülemaailmne haridusseire aruanne 2020: kaasamine ja haridus: kõik tähendab kõiki]*. Pariis: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (viimati vaadatud: september 2022)